CELEX: 32008R0180
Language: bg
Date: 2008-02-28 00:00:00
Title: Регламент (ЕО) № 180/2008 на Комисията от 28 февруари 2008 година относно референтната лаборатория на Общността за болести по еднокопитните, различни от африканската чума по конете, и за изменение на приложение VII към Регламент (ЕО) № 882/2004 на Европейския парламент и на Съвета

29.2.2008   
            
            
               BG
            
            
               Официален вестник на Европейския съюз
            
            
               L 56/4
            
         
      РЕГЛАМЕНТ (ЕО) № 180/2008 НА КОМИСИЯТА
   
   от 28 февруари 2008 година
   относно референтната лаборатория на Общността за болести по еднокопитните, различни от африканската чума по конете, и за изменение на приложение VII към Регламент (ЕО) № 882/2004 на Европейския парламент и на Съвета
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 19, iv) от нея,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), и по-специално член 32, параграф 5 от него,
   като има предвид, че:
   
               (1)
            
            
               Директива 90/426/ЕИО определя ветеринарно-санитарните условия относно движението между държавите-членки и вноса в Общността от трети страни на живи еднокопитни животни.
            
         
               (2)
            
            
               В съответствие с член 19, iv) от Директива 90/426/ЕИО Комисията може да определи референтна лаборатория на Общността за една или повече от болестите по еднокопитните, изброени в приложение А към същата директива. Освен това директивата предвижда функциите, задълженията и процедурите по отношение на сътрудничеството с лаборатории, отговарящи за диагностицирането на инфекциозни болести по еднокопитните в държавите-членки, да бъдат определени от Комисията.
            
         
               (3)
            
            
               След приключване на процедурата по подбор одобрената лаборатория, Agence Française de Sécurité Sanitaire des Aliments (AFSSA) (Френска агенция за безопасност на храните), с научните си лаборатории за патология и зоонози при животните в Maisons-Alfort и за патология и болести при еднокопитните в Dozulé, Франция, следва да бъде определена за референтна лаборатория на Общността за болести по еднокопитните, различни от африканската чума по конете, за период от пет години считано от 1 юли 2008 г.
            
         
               (4)
            
            
               Регламент (ЕО) № 882/2004 определя основните задачи, задължения и изисквания относно референтните лаборатории на Общността за храни и фуражи и за здравето на животните. Референтните лаборатории на Общността за здраве на животните и живи животни са изброени в глава II от приложение VII към посочения регламент. Определената за референтна лаборатория на Общността за болести по еднокопитните, различни от африканската чума по конете, следва да бъде включена в посочения списък.
            
         
               (5)
            
            
               Регламент (ЕО) № 882/2004 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Agence Française de Sécurité Sanitaire des Aliments (AFSSA) (Френска агенция за безопасност на храните) с научните си лаборатории за патология и зоонози при животните и за патология и болести при еднокопитните, във Франция, се определя за референтна лаборатория на Общността за болести по еднокопитните, различни от африканската чума по конете, за периода от 1 юли 2008 г. до 30 юни 2013 г.
   2.   Функциите, задълженията и процедурите на референтната лаборатория на Общността по отношение на сътрудничеството ѝ с лаборатории, отговарящи за диагностицирането на инфекциозни болести по еднокопитните в държавите-членки, посочени в параграф 1, са определени в приложението към настоящия регламент.
   Член 2
   В глава II от приложение VII към Регламент (ЕО) № 882/2004 се добавя следната точка 14:
   
      
                  „14.
               
               
                  Референтна лаборатория на Общността за болести по еднокопитните, различни от африканската чума по конете
                  
                              AFSSA — Laboratoire d’études et de recherches en pathologie animale et zoonoses/Laboratoire d’études et de recherche en pathologie équine
                           
                        
                              F-94700 Maisons-Alfort
                           
                        
                              Франция.“
                           
                        
            
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставен в Брюксел на 28 февруари 2008 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 42. Директива, последно изменена с Директива 2006/104/ЕО (ОВ L 363, 20.12.2006 г., стр. 352).
   
      (2)  ОВ L 165, 30.4.2004 г., стр. 1. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).
   
      ПРИЛОЖЕНИЕ
      Функции, задължения и процедури на референтната лаборатория на Общността за болести по еднокопитните, различни от африканската чума по конете, по отношение на сътрудничеството с лаборатории, отговарящи за диагностицирането на инфекциозни болести по еднокопитните, в държавите-членки
      Без да се засягат основните функции и задължения на Референтните лаборатории на Общността в областта на здравето на животните съгласно член 32, параграф 2 от Регламент (ЕО) № 882/2004, Референтната лаборатория на Общността („РЛО“) за болести по еднокопитните, различни от африканската чума по конете, има следните задължения и функции:
      
                  1.
               
               
                  РЛО осигурява, когато е необходимо, връзка между националните/централните лаборатории на държавите-членки за болести по еднокопитните или клоновете на лаборатории за диагностика, които се занимават с отделни патогени или групи от патогени, причиняващи болестите по еднокопитните, изброени в приложение А към Директива 90/426/ЕИО и посочени в приложение Г, глава II, буква А към Директива 92/65/ЕИО, с изключение на африканската чума по конете, по-конкретно като:
                  
                              а)
                           
                           
                              застава начело на отрасъла на развъждане на коне, в тесен контакт със съответните структури за расови и състезателни коне, с цел да:
                              
                                          i)
                                       
                                       
                                          гарантира ранно предупреждение, оценка и, когато е възможно, да предвижда риска, произтичащ от зараждащи се болести и специфични епидемиологични ситуации;
                                       
                                    
                                          ii)
                                       
                                       
                                          наблюдава положението на дадена болест като цяло и на регионално равнище, като редовно получава проби от терена, взети от държавите-членки и трети страни, географски или търговски свързани с Общността, по отношение на търговията с еднокопитни или продукти, получени от такива животни.
                                       
                                    
                        
                              б)
                           
                           
                              извършва определяне на типа и антигенно и генно охарактеризиране на патогените, когато е от значение и е необходимо, например за епидемиологично проследяване или проверка на диагноза, от пробите, посочени в буква а), ii), и
                              
                                          i)
                                       
                                       
                                          съобщава незабавно резултатите от подобни изследвания на Комисията, на държавите-членки и на съответната национална/централна лаборатория;
                                       
                                    
                                          ii)
                                       
                                       
                                          определя идентичността на болестотворните патогени, при необходимост в тясно сътрудничество с регионалните референтни лаборатории, определени от Световната организация за здравето на животните (Международното бюро по епизоотии (МБЕ).
                                       
                                    
                        
                              в)
                           
                           
                              изгражда и поддържа актуализиран фонд от патогени и техните щамове и актуализиран фонд от специфични серуми против болестите по еднокопитните;
                           
                        
                              г)
                           
                           
                              отговаря за идентифициране на използваните понастоящем техники в различните лаборатории с цел да:
                              
                                          i)
                                       
                                       
                                          предлага стандартни тестове и процедури за тестване или референтни серуми за извършване на вътрешен контрол на качеството;
                                       
                                    
                                          ii)
                                       
                                       
                                          разработва нови процедури за диагностициране, за да бъде вносът на коне по-сигурен, а износът — по-конкурентоспособен.
                                       
                                    
                        
                              д)
                           
                           
                              съветва Комисията по всички въпроси, свързани с болестите по еднокопитните, изброени в приложение А към Директива 90/426/ЕИО или посочени в приложение Г, глава II, буква А към Директива 92/65/ЕИО, или обект на друго общностно законодателство в областта на здравето на животните; това задължение включва и консултиране относно евентуални ваксини, най-подходящите здравни тестове, необходими за търговията и вноса, или оценка на новоразработени ваксини, както и съвети относно въпроси, свързани с епидемиологията на различните болести по еднокопитните.
                           
                        
            
                  2.
               
               
                  РЛО подпомага функциите на националните/централните лаборатории, по-конкретно посредством:
                  
                              а)
                           
                           
                              съхраняване и предоставяне на националните лаборатории на реагенти и материали за използване при диагностициране на болести по еднокопитните, като например вируси или други патогени и/или неактивни антигени, стандартни серуми, клетъчни линии и други референтни реагенти;
                           
                        
                              б)
                           
                           
                              съхранение на експертни познания относно болестите по еднокопитните, включително относно зараждащи се болести за предоставяне на възможност за бърза диференциална диагностика;
                           
                        
                              в)
                           
                           
                              насърчаване на хармонизирането на диагностиката и осигуряване на професионална компетентност за тестване в рамките на Общността чрез организиране и извършване на периодични сравнителни опити и практически занятия по външно осигуряване на качеството за диагностициране на болести по еднокопитните на общностно равнище и периодичното изпращане на резултатите от тези опити до Комисията, държавите-членки и националните/централните лаборатории;
                           
                        
                              г)
                           
                           
                              постепенно въвеждане, последвано от редовно провеждане на междулабораторни тестове за професионална компетентност;
                           
                        
                              д)
                           
                           
                              извършване на научни изследвания с цел разработване на усъвършенствани методи за контрол на болестите в сътрудничество с националните/централните лаборатории и съгласно установеното в годишния работен план на референтната лаборатория на Общността, както и предоставяне на оптимални методи за диагностика и диференциална диагностика.
                           
                        
            
                  3.
               
               
                  РЛО предоставя информация и провежда допълнително обучение, по-специално посредством:
                  
                              а)
                           
                           
                              събиране на данни и информация относно методите за диагностика и диференциална диагностика, използвани в националните/централните лаборатории, и разпространяването на тази информация до Комисията и държавите-членки;
                           
                        
                              б)
                           
                           
                              планиране и прилагане на необходимите действия за допълнително обучение на експерти по лабораторна диагностика с цел хармонизиране на техниките за диагностициране;
                           
                        
                              в)
                           
                           
                              следене на постиженията в епидемиологията на болестите по еднокопитните;
                           
                        
                              г)
                           
                           
                              организиране на ежегодна среща, на която представители на националните/централните лаборатории могат да преразглеждат техниките за диагностика и напредъка по отношение на координацията.
                           
                        
            
                  4.
               
               
                  РЛО също така:
                  
                              а)
                           
                           
                              след допитване до Комисията извършва експерименти и опити на терена, насочени към подобряване на контрола на специфични болести по еднокопитните;
                           
                        
                              б)
                           
                           
                              преразглежда по време на ежегодната среща на националните/централните референтни лаборатории съответните изисквания относно тестването, определени в Наръчника за стандарти за диагностични тестове и ваксини за сухоземни животни на МБЕ;
                           
                        
                              в)
                           
                           
                              помага на Комисията при преразглеждане на препоръките на МБЕ (Здравния кодекс за сухоземните животни и Наръчника за стандарти за тестове и ваксини).